holbeintæpper
Holbeintæpper, håndknyttede tyrkiske tæpper fra 1400-1500-t., som er afbildet i flere af den tyske billedkunstner Hans Holbein d.y.s malerier, men især i periodens italienske og nederlandske malerkunst.
Der skelnes mellem småmønstrede og stormønstrede holbeintæpper; i de geometriske mønstre indgår ottekantede güll-former, som er beslægtede med dem, der findes på turkmenske tæpper. Se også lottotæpper.
Læs mere om tyrkiske tæpper.